[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 25.9.2008

KOM(2008) 574 endelig

Forslag til

RÅDETS AFGØRELSE

om den holdning, som Det Europæiske Fællesskab skal indtage i AVS-EF-Ambassadørudvalget om tildeling til Somalia af midler fra 10. Europæiske Udviklingsfond

(forelagt af Kommissionen)

BEGRUNDELSE

Somalia var medlem af gruppen af stater i Afrika, Vestindien og Stillehavet, i det følgende benævnt "AVS-staterne", indtil 1991, hvor regeringen blev væltet. Siden har det ikke været muligt for Somalia at etablere en anerkendt regering og dermed heller ikke at ratificere AVS-EF-partnerskabsaftalen mellem Fællesskabet, dets medlemsstater og AVS-staterne, som blev undertegnet den 23. juni 2000 i Cotonou og revideret den 25. juni 2005. Den reviderede aftale trådte i kraft den 1. juli 2008 ifølge oplysninger fra Rådets generalsekretariat. Artikel 93, stk. 6, i AVS-EF-partnerskabsaftalen gør det muligt for "AVS-EF-Ministerrådet at yde en særlig støtte til AVS-stater, der var part i de tidligere AVS-EF-konventioner, men som i mangel af normalt etablerede statslige institutioner ikke har været i stand til at undertegne eller ratificere denne aftale".

På grundlag af tildelingskriterierne, som blev vedtaget ved Kommissionens afgørelse K(2007) 3617 af 1. august 2007, blev der fastsat et beløb på 212 mio. EUR til programmerbare foranstaltninger (finansieringsramme A) og et beløb på 3,8 mio. EUR til uforudsete behov (finansieringsramme B) ved Kommissionens afgørelse K(2007) 5223 af 30. oktober 2007. AVS-EF-Ministerrådet har bekræftet disse tildelinger.

Det særlige støtteprogram 2008-2013 til fordel for Somalia, som beskriver de programmer, der skal gennemføres med midlerne, og EU+ Norges strategipapir for Somalia for 2008-2013 blev godkendt den 10. juni af medlemsstaterne i Udvalget for Den Europæiske Udviklingsfond.

Kommissionen foreslår derfor, at Rådet vedtager vedlagte afgørelse om den holdning, som Det Europæiske Fællesskab skal indtage i AVS-EF-Ambassadørudvalget.

Forslag til

RÅDETS AFGØRELSE

om den holdning, som Det Europæiske Fællesskab skal indtage i AVS-EF-Ambassadørudvalget om tildeling til Somalia af midler fra 10. Europæiske Udviklingsfond

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 300, stk. 2,

under henvisning til forslag fra Kommissionen, og

ud fra følgende betragtninger:

1. Ved afgørelse nr. 3/2001 truffet af AVS-EF-Ministerrådet den 20. december 2001[1] blev der tildelt et beløb på 150 mio. EUR til samarbejde med Somalia med henblik på udviklingsfinansiering i perioden frem til udgangen af 2007 fra 8. og 9. Europæiske Udviklingsfond (EUF) i henhold til artikel 93, stk. 6, i AVS-EF-partnerskabsaftalen. Denne bestemmelse giver AVS-EF-Ministerrådet mulighed for at yde særlig støtte til AVS-stater, der var part i de tidligere AVS-EF-konventioner, men som i mangel af normalt etablerede statslige institutioner ikke har været i stand til at undertegne eller ratificere denne aftale.

2. Ved afgørelse nr. 3/2007 truffet af AVS-EF-Ministerrådet den 25. maj 2007 om ændring af afgørelse nr. 3/2001[2] blev denne tildeling til Somalia øget med 39 mio. EUR fra 9. EUF.

3. Den reviderede AVS-EF-partnerskabsaftale[3], herunder den flerårige finansielle ramme for 2008-2013 i bilag Ib[4], trådte i kraft den 1. juli 2008. Artikel 93, stk. 6, finder fortsat anvendelse på Somalia.

4. For at sikre videreførelse af støtten til Somalias befolkning bør der tildeles midler til formålet fra 10. EUF til dækning af perioden 2008-2013.

Somalia bør have tildelinger fra 10. EUF svarende til, hvad der ydes lande i gruppen af AVS-stater, som har ratificeret AVS-EF-partnerskabsaftalen. Hvis Somalia havde været omfattet af 10. EUF's støttetildelingsmodel[5], som er baseret på de kriterier for behov og resultater, der er fastlagt i artikel 3 i bilag IV til AVS-EF-partnerskabsaftalen, ville tildelingen have beløbet sig til 212 mio. EUR til dækning af makroøkonomisk bistand, sektorpolitikker, programmer og projekter til støtte for fællesskabsbistandens målsektorer og andre sektorer og til 3,8 mio. EUR til dækning af uforudsete behov, som defineret i samme artikel; der bør derfor ydes tilsvarende beløb i særlig støtte.

5. Det Europæiske Fællesskab bør støtte denne tildeling af midler fra EUF til Somalia —

TRUFFET FØLGENDE AFGØRELSE:

Eneste artikel

Fællesskabets holdning i AVS-EF-Ambassadørudvalget til tildelingen af midler til Somalia fra 10. EUF er at støtte vedlagte udkast til AVS-EF-Ministerådets afgørelse.

Udfærdiget i Bruxelles, den […]

På Rådets vegne

Formand […]

BILAG

Udkast til AVS-EF-Ministerrådets afgørelse om tildeling af midler til Somalia fra 10. Europæiske Udviklingsfond

AVS-EF-MINISTERRÅDET HAR —

under henvisning til AVS-EF-partnerskabsaftalen undertegnet i Cotonou den 23. juni 2000 og revideret i Luxembourg den 25. juni 2005[6], særlig artikel 93, stk. 6, og

ud fra følgende betragtninger:

6. Ved afgørelse nr. 3/2001 truffet af AVS-EF-Ministerrådet den 20. december 2001[7] blev der tildelt et beløb på 150 mio. EUR til samarbejde med Somalia med henblik på udviklingsfinansiering for perioden frem til udgangen af 2007 fra 8. og 9. Europæiske Udviklingsfond (EUF) i henhold til artikel 93, stk. 6, i AVS-EF-partnerskabsaftalen, som gør det muligt for AVS-EF-Ministerrådet at yde en særlig støtte til AVS-stater, der var part i de tidligere AVS-EF-konventioner, men som i mangel af normalt etablerede statslige institutioner ikke har været i stand til at undertegne eller ratificere denne aftale.

7. Ved afgørelse nr. 3/2007 truffet af AVS-EF-Ministerrådet den 25. maj 2007 om ændring af afgørelse nr. 3/2001[8] blev denne tildeling til Somalia øget med 39 mio. EUR fra 9. EUF.

8. Den reviderede AVS-EF-partnerskabsaftale[9], herunder den flerårige finansielle ramme for 2008-2013 i bilag Ib, trådte i kraft den 1. juli 2008. Artikel 93, stk. 6, finder fortsat anvendelse på Somalia.

9. For at sikre videreførelse af støtten til Somalias befolkning bør der tildeles midler til formålet fra 10. EUF til dækning af perioden 2008-2013.

10. Somalia bør have tildelinger fra 10. EUF svarende til, hvad der ydes lande i gruppen af AVS-stater, som har ratificeret AVS-EF-partnerskabsaftalen. Hvis Somalia havde været omfattet af 10. EUF's støttetildelingsmodel[10], som er baseret på de kriterier for behov og resultater, der er fastlagt i artikel 3 i bilag IV til AVS-EF-partnerskabsaftalen, ville tildelingen have beløbet sig til 212 mio. EUR til dækning af makroøkonomiske bistand, sektorpolitikker, programmer og projekter til støtte for fællesskabsbistandens målsektorer og andre sektorer og til 3,8 mio. EUR til dækning af uforudsete behov, som defineret i samme artikel; der bør derfor ydes tilsvarende beløb i særlig støtte.

11. AVS-EF-Ministerrådet blev den 25. maj 2007 enige om at overdrage Ambassadørudvalget sin beføjelse til at fuldende arbejdet med revisionen af den særlige støtte til Somalia under 10. EUF —

TRUFFET FØLGENDE AFGØRELSE:

Artikel 1

12. Der tages et beløb på 215,8 mio. EUR fra den 10. Europæiske Udviklingsfonds reserve til nationalt og regionalt samarbejde til særlig støtte til fordel for Somalia i overensstemmelse med artikel 93, stk. 6, i AVS-EF-partnerskabsaftalen. Af dette beløb:

13. anvendes 212 mio. EUR til institutionsopbygning og aktiviteter med henblik på social og økonomisk udvikling, idet der tages særligt hensyn til de mest udsatte befolkningsgruppers behov. Denne tildeling programmeres under en særlig bistandsstrategi

14. anvendes 3,8 mio. EUR til uforudsete behov, såsom nødhjælp, hvis en sådan hjælp ikke kan finansieres over EU's budget.

15. Kommissionen varetager funktionen som national anvisningsberettiget for programmeringen og gennemførelsen af denne tildeling i overensstemmelse med artikel 4, stk. 5, i bilag IV til AVS-EF-partnerskabsaftalen.

Artikel 2

Europa-Kommissionen anmodes om at træffe de nødvendige foranstaltninger til gennemførelsen af denne afgørelse.

Artikel 3

Denne afgørelse træder i kraft på dagen for vedtagelsen.

Udfærdiget i Bruxelles, den […]

For AVS-EF-Ministerrådet

Formand for AVS-EF-Ambassadørudvalget […]

[1] EFT L 56 af 27.2.2002, s. 23.

[2] EUT L 175 af 5.7.2007, s. 36.

[3] EUT L 209 af 11.8.2005, s. 27.

[4] EUT L 247 af 9.9.2006, s. 22.

[5] K(2007) 3617 af 1.8.2007.

[6] EUT L 209 af 11.8.2005, s. 27.

[7] EUT L 56 af 27.2.2002, s. 23.

[8] EFT L 175 af 5.7.2007, s. 36.

[9] EUT L 209 af 11.8.2005, s. 27.

[10] K(2007) 3617 af 1.8.2007.